Kjell Hovda

Kjell Hovda (* 27. Oktober 1945 in Veggli) is en ehmalger norweegsch Biathlet.

Kjell Hovda is as Aktiver för Rødberggrunnen IF, Fiskum Skytterlag un Ingeniørvåpenets skole- og øvingsavdeling antreeden. Kåre Hovda weer sien öllere Bröer. 

Sien eersten internatschonalen Insatz harr he bi de Biathlon-Weltmeesterschapen 1969 in Zakopane, wo he in dat Eenzellrennen up Platz 19 keem. Dat düer bit 1973, dat he weer bi en Weltmeesterschap antreeden kunn. In Lake Placid reck he an de Siet vun Tor Svendsberget, Esten Gjelten un Ragnar Tveiten as Slusslöper mit de Staffel den tweeten Platz achter de to de Tiet övermächtigen Sowjetunion. In dat Eenzel reck he as Negnt en wiedere eenstellige Platzeeren. Een Johr later wunn he in Minsk as Startlöper mit sien Bröer, Terje Hanssen un Tor Svendsberget de Bronzemedaille in Staffelrennen un wurr todem 31. van den Sprint un Achter van dat Eenzel. 1975 verpass de norweegsch Staffel mit Hovda, Björn Sirijord, Sigleif Johansen un Tor Svendsberget in Antholz as Fievte en wiedere Medaille. Ok in de Eenzelrennen reck dat för Hovda nich för vördere Platzeeren: in‘ Sprint belegg he den 38., in‘ Eenzel den 27. Platz. Hööchtpunkt un internatschonaler Afsluss van sien Loopbahn wurrn de Olympisch Winterspelen 1976 in Innsbruck. Hovda keem in‘ Eenzel up Platz 18 un verpass an de Siet van Terje Hanssen, Svein Engen un Tor Svendsberget as Startlöper vun de Staffel en olympisch Medaille un keemen up Platz 5. 

Natschonal weer Hovda dorgegen düchtig spoodriek. Mit teihn Titeln un 16 Medaillen sowohl in Eenzelrennen as ok mit de Staffel is he en van de spoodrieksten Deelnehmer an norweegsch Meesterschapen. 

Nah sien aktiven Karriere weer Hovda vun 1976 bit 1980 Trainer van dat norweegsch Natschonalteam un later Kommentator för den Norweegsch Rieksrundfunk.

 Weblenken 
 Resultate bi the-sports.org

Kategorie:Mann
Kategorie:Börger von Noorwegen
Kategorie:Biathlet (Norwegen)
Kategorie:Olympiadeelnehmer (Noorwegen)
Kategorie:Boren 1945